บรรเทาอาการปวดไต รู้ว่าอาการปวดไตเกิดจากอะไร
นี่เป็นสิ่งที่สำคัญที่สุดเพียงสิ่งเดียวในการบรรเทาอาการปวดไต ช่วงที่แข็งแรงดีคุณควรดื่มน้ำวันละ 2-3 ลิตร แต่คุณอาจจะต้องดื่มมากกว่านั้นเพื่อช่วยพัดนิ่วในไตให้หลุดออกมา น้ำช่วยชะล้างแบคทีเรียและเนื้อเยื่อที่ตายแล้วออกจากไต ปัสสาวะที่คั่งค้างอยู่นานเป็นสื่อกลางชั้นดีที่เสริมการเจริญเติบโตของแบคทีเรีย การดื่มน้ำมากๆ จะช่วยให้เกิดการไหลของน้ำผ่านไตอย่างต่อเนื่อง ซึ่งจะช่วยป้องกันการเจริญเติบโตและการเพิ่มจำนวนของแบคทีเรียได้  นอกจากนี้นิ่วในไตขนาดเล็ก (<4มม.) ยังสามารถพัดออกจากร่างกายได้พร้อมกับปัสสาวะหากมีการไหลของน้ำมากพอ จำกัดปริมาณกาแฟ ชา และโคล่าให้ไม่เกิดวันละ 1-2 ถ้วย บางครั้งการนอนพักก็ช่วยลดอาการปวดได้ ถ้าอาการปวดของคุณเกิดจากนิ่วในไตหรือการบาดเจ็บที่ไต การเคลื่อนไหวหรือการออกกำลังกายมากเกินไปก็อาจทำให้ไตมีเลือดออกได้ การนอนตะแคงอาจยิ่งทำให้อาการปวดรุนแรงขึ้นไปอีก คุณอาจวางแผ่นประคบร้อนหรือผ้าอุ่นๆ ไว้ตรงบริเวณที่ปวดเพื่อลดอาการปวดชั่วคราว ความร้อนเพิ่มการไหลเวียนของเลือดและลดการรับรู้ทางประสาท ซึ่งทั้งสองอย่างนี้ช่วยลดความปวดได้ ความร้อนอาจช่วยได้มากเป็นพิเศษหากอาการปวดของคุณเกิดจากการชักกระตุกของกล้ามเนื้อ อย่าใช้ความร้อนมากเกินไปเพราะอาจทำให้เกิดรอยไหม้ได้ ใช้แผ่นประคบร้อน แช่ตัวในน้ำร้อน หรืออาจจะใช้ผ้าที่จุ่มในน้ำร้อน (แต่ไม่ใช่น้ำเดือด) มียาแก้ปวดที่หาซื้อได้ตามร้านขายยาทั่วไปบางอย่างที่สามารถต่อสู้กับอาการปวดไตได้ อะเซตามีโนเฟน/พาราเซตามอลเป็นยาที่แนะนำกันทั่วไปว่าให้รับประทานเพื่อลดอาการปวดที่เกิดจากการติดเชื้อหรือนิ่วในไต ทั้งนี้คุณควรปรึกษาแพทย์ก่อนรับประทานยาแก้ปวดใดๆ ก็ตาม เพราะยาแก้ปวดบางชนิดอาจยิ่งทำให้ปัญหาเรื่องไตแย่ลงหรือมีปฏิกิริยากับสภาพทางการแพทย์อื่นๆ  อย่ารับประทานแอสไพรินปริมาณสูง เพราะแอสไพรินเพิ่มความเสี่ยงของการมีเลือดออกและทำให้ภาวะอุดตันของหลอดเลือด เช่น นิ่วในไต แย่ลง ยาแก้อักเสบอาจเป็นอันตรายได้ถ้าไตของคุณทำงานได้ไม่เต็มประสิทธิภาพ อย่ารับประทานไอบูโพรเฟนหรือนาพรอกเซนถ้าไตมีปัญหา นอกจากว่าแพทย์จะเป็นผู้แนะนำให้รับประทาน ยาปฏิชีวนะควรใช้หากคุณติดเชื้อในทางเดินปัสสาวะ นิ่วในไตจะทำให้ปัสสาวะที่คั่งค้างอยู่กลับขึ้นไปที่ไต ซึ่งจะทำให้เกิดการเจริญเติบโตของแบคทีเรียและอาจทำให้เกิดการติดเชื้อได้ ถ้าเป็นกรณีนี้แพทย์จะสั่งยาปฏิชีวนะให้คุณ  ยาปฏิชีวนะทั่วไปที่ใช้กับการติดเชื้อประเภทนี้ได้แก่ ไตรเมโทพริม ไนโตรฟูแรนโทอิน ไซโปรฟลอกซาซิน และเซฟาเลกซิน หากเป็นการติดเชื้อเพียงเล็กน้อยถึงปานกลาง ผู้ชายควรรับประทานยาเป็นเวลา 10 วันและผู้หญิงควรรับประทานยา 3 วัน รับประทานยาปฏิชีวนะให้หมดตามที่แพทย์สั่งเสมอแม้ว่าคุณจะรู้สึกดีขึ้นแล้วและอาการจะหายไปแล้วก็ตาม โดยทั่วไปวิตามินซีมีประโยชน์ต่อร่างกายมนุษย์ โดยเฉพาะอย่างยิ่งเมื่อเป็นเรื่องของการรักษาบาดแผลให้หายและกระบวนการสร้างกระดูก แต่วิตามินซีในปริมาณที่มากเกินไปจะถูกเปลี่ยนเป็นออกซาเลตในไต ซึ่งออกซาเลตนี้จะกลายเป็นนิ่ว เพราะฉะนั้นคุณจึงไม่ควรได้รับวิตามินซีมากเกินไปหากคุณมีแนวโน้มที่จะเป็นนิ่วในไต หรือมีคนในครอบครัวเคยเป็นนิ่วมาก่อน คนที่มีความเสี่ยงต่อการเกิดนิ่วจากแคลเซียมออกซาเลตควรจำกัดปริมาณการบริโภคอาหารที่มีออกซาเลตสูง เช่น บีต ช็อกโกแลต กาแฟ โคล่า ถั่วเปลือกแข็ง พาร์สลีย์ ถั่วลิสง รูบาร์บ ผักปวยเล้ง สตรอว์เบอร์รี่ ชา และรำข้าวสาลี น้ำแครนเบอร์รี่เป็นยาจากธรรมชาติที่ช่วยรักษาการติดเชื้อในไตและทางเดินปัสสาวะได้อย่างน่าอัศจรรย์ โดยจะเริ่มออกฤทธิ์ภายใน 8 ชั่วโมงหลังจากรับประทานโดยการเข้าไประงับไม่ให้แบคทีเรียเจริญเติบโตและเพิ่มจำนวน และยังช่วยละลายนิ่วสตรูไวท์และนิ่วบรูชิตได้ด้วย เลี่ยงน้ำแครนเบอร์รี่ถ้าคุณมีนิ่วออกซาเลต เพราะน้ำแครนเบอร์รี่มีวิตามินซีปริมาณมากและมีออกซาเลตสูง การติดเชื้อที่ไตเริ่มจากการติดเชื้อที่ทางเดินปัสสาวะก่อนและขึ้นไปติดเชื้อที่ไต ซึ่งอาจทำให้เกิดความเสียหายต่อไตถาวรหากไม่ได้รับการรักษาอย่างทันท่วงที การติดเชื้ออาจเกิดที่ไตข้างเดียวหรือสองข้างก็ได้ ทำให้เกิดอาการปวดลึกๆ ในช่องท้อง หลัง ข้างลำตัว หรือขาหนีบตลอดเวลา ถ้าคุณมีอาการดังต่อไปนี้ ให้รีบพบแพทย์ทันที  มีไข้ และอาจมีอาการหนาวสั่นร่วมด้วย ปัสสาวะบ่อย รู้สึกปวดปัสสาวะมากๆ ไม่หาย แสบร้อนหรือปวดเวลาปัสสาวะ มีหนองหรือเลือดปนมากับปัสสาวะ (อาจเป็นสีแดงหรือสีออกน้ำตาล) ปัสสาวะมีกลิ่นเหม็นหรือสีขุ่น เข้ารับการรักษาฉุกเฉินหากคุณมีอาการดังกล่าวร่วมกับอาการคลื่นไส้และอาเจียน นิ่วในไตเป็นหนึ่งในสาเหตุหลักของอาการปวดที่ไต ซึ่งอาการปวดจะเกิดขึ้นเมื่อไตพยายามจะขับนิ่วออกมาแต่ขับออกมาไม่ได้ ซึ่งการปวดแบบนี้โดยทั่วไปจะมาเป็นระลอก  นิ่วในไตมักแสดงอาการในรูปแบบของอาการปวดร้าวขึ้นมาอย่างกระทันหันที่ช่วงล่างของหลัง ข้างลำตัว ขาหนีบ หรือช่องท้อง  นิ่วในไตอาจทำให้เกิดอาการอื่นๆ ได้แก่ เจ็บที่องคชาตหรืออวัยวะเพศ ปัสสาวะขัด หรือรู้สึกปวดปัสสาวะมากบ่อยๆ เลือดที่ออกอาจเกิดจากการบาดเจ็บ โรค หรือยา ซึ่งอาการผิดปกติที่ทำให้เลือดออกอาจทำให้เกิดการก่อตัวของลิ่มเลือดในไต เมื่อลิ่มเลือดขัดขวางการหล่อเลี้ยงของเลือดที่ไตไม่ว่าจะส่วนใดก็ตาม ก็จะเริ่มมีอาการปวด ซึ่งการปวดนี้ก็จะมาเป็นระลอกเหมือนกันแต่โดยทั่วไปจะรู้สึกปวดที่สีข้าง ซึ่งอยู่ระหว่างท้องส่วนบนกับหลังอาการอื่นๆ ของการบาดเจ็บที่ไตได้แก่  ปวดช่องท้องหรือท้องบวม มีเลือดปนมาในปัสสาวะ ง่วงซึมหรือง่วงนอน มีไข้ ปัสสาวะน้อยลงหรือปัสสาวะขัด อัตราการเต้นของหัวใจเพิ่มขึ้น คลื่นไส้และอาเจียน เหงื่อออก ผิวเย็นและชื้น
ดื่มน้ำเยอะๆ. พักผ่อนมากๆ. ประคบร้อนเพื่อลดอาการปวด. ใช้ยาแก้ปวด. ปรึกษาแพทย์เรื่องยาปฏิชีวนะ. เลี่ยงการรับวิตามินซีมากเกินไป. ดื่มน้ำแครนเบอร์รี่เป็นประจำ. พบแพทย์หากคุณคิดว่าอาจมีการติดเชื้อที่ไตหรือเป็นกรวยไตอักเสบ. ปรึกษาแพทย์หากคุณคิดว่าเป็นนิ่วในไต. ไปที่ห้องฉุกเฉินหากคุณคิดว่าอาจมีเลือดออกที่ไต.
https://www.wikihow.com/Relieve-Kidney-Pain https://www.wikihow.com/Relieve-Kidney-Pain
Relieving Kidney Pain Knowing What Causes Kidney Pain